Държавен вестник, бр. 67, 2016 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  67
(5) Ръководителите на административните 
звена осъществяват цялостен контрол върху 
дейността на звеното, както и по изпълнението 
на задачите, произтичащи от функционалната 
им компетентност.
Чл. 66. (1) Директорът на дирекция:
1. ръководи служителите при изпълнение 
на определените с правилника функции;
2. разпределя между служителите внесе­
ните за становища материали, контролира 
и отговаря за тяхното срочно и прецизно 
изпълнение;
3. участва в заседания на комисията, ко­
гато в дневния ред са включени въпроси от 
компетентността на съответната дирекция, 
включително като дава становища;
4. предлага за назначаване, преместване 
или освобождаване от работа, за стимулира­
не, повишение или наказание служителите, 
които ръководи;
5. разработва функционалната характе­
ристика на дирекцията;
6. поставя годишни цели и оценява изпъл­
нението на служителите, които ръководи;
7. прави предложения за командироване 
на служителите от дирекцията в страната и 
в чужбина;
8. извършва и други дейности, възложени 
от главния секретар.
(2) При отсъствие на директора той се 
замества от определен от главния секретар 
по предложение на директора за всеки кон­
кретен случай служител.
Чл. 67. (1) Работното време на служителите 
в администрацията на комисията е от 9,00 
до 18,00 ч. в работните дни на седмицата с 
почивка един час между 12,00 и 14,00 ч.
(2) Главният секретар може да определи и 
друго работно време за служители от отделни 
административни звена.
Чл. 68. Други оперативни въпроси, свър­
зани с организацията на работата на адми­
нистрацията на комисията, се уреждат със 
заповед на председателя на комисията.
Г л а в а  ч е т в ъ р т а
ВЗАИМООТНОШЕНИЯ С ДРУГИ ДЪРЖАВ­
НИ ОРГАНИ, ИНСТИТУЦИИ И ЛИЦА
Чл. 69. (1) При осъществяване на своите 
функции комисията взаимодейства с Народ­
ното събрание, Българската народна банка, 
с другите държавни органи и институции, 
с органите на местното самоуправление и 
местната администрация, с органите на съ­
дебната власт, както и с неправителствени 
организации, които имат отношение към 
въпросите, свързани с регулирането и кон­
трола на финансовите пазари. 
(2) За целите на ал. 1 могат да бъдат 
сключвани споразумения и приемани други 
съвместни актове, регламентиращи конкрет­
ните права и отговорности. 
Чл. 70. (1) Комисията членува в междуна­
родни организации, в европейските надзорни 
органи, комитетите и работните групи към 
Европейската комисия.
(2) Формулирането и изпълнението на 
политиката на комисията във връзка с член­
ството на Република България в Европей­
ския съюз се осъществява от дирекциите от 
специализираната администрация в рамките 
на тяхната компетентност. 
(3) Проектите на актове от компетентност 
на комисията, с които се приемат мерки на 
национално ниво, необходими за изпълнение 
и прилагане на актове на Европейския съюз, 
се съгласуват по реда на Постановление № 85 
на Министерския съвет от 2007 г. за коорди­
нация по въпросите на Европейския съюз.
(4) Действията на комисията и на нейните 
органи в случаите на нотификация се уреждат 
в правилник, приет от комисията.
Чл. 70а. (1) Комисията за финансов надзор 
в качеството є на орган за преструктурира­
не сътрудничи с Европейския банков орган 
(ЕБО) при изпълнението на задълженията 
си по ЗВПКИИП в съответствие с Регламент 
(ЕС) № 1093/2010 на Европейския парламент 
и на Съвета за създаване на Европейски 
надзорен орган (Европейски банков орган), 
за изменение на Решение № 716/2009/ЕО и 
за отмяна на Решение 2009/78/ЕО на Коми­
сията. Комисията незабавно предоставя на 
ЕБО информацията, необходима за изпъл­
нение на задълженията є за предоставяне 
на информация. 
(2) Основните аспекти на сътрудничест­
вото с ЕБО са свързани с изпращане на 
уведомления до ЕБО, както и с отправяне до 
ЕБО на искания за съдействие за постигане 
в рамките на колегиите за преструктурира­
не на съвместни решения по отношение на 
трансгранични финансови групи. 
Чл. 71. При осъществяване на надзор­
ните си функции комисията взаимодейства 
с другите държавни органи и институции 
от държава – членка на Европейския съюз 
или принадлежаща към Европейското ико­
номическо пространство, в изпълнение на 
задълженията си по закон или регламент.
ПРЕХОДНА И ЗАКЛЮЧИТЕЛНА
РАЗПОРЕДБА
Параграф единствен. Правилникът се при­
ема на основание чл. 10, ал. 6, чл. 13, ал. 1, 
т. 1 и чл. 17а, ал. 3 от Закона за Комисията 
за финансов надзор и чл. 3, ал. 2 и 3 от За­
кона за възстановяване и преструктуриране 
на кредитни институции и инвестиционни 
посредници.
Председател:
Карина Караиванова
6799